CELEX: 62010TA0437
Language: hu
Date: 2013-05-16 00:00:00
Title: T-437/10. sz. ügy: A Törvényszék 2013. május 16-i ítélete — Gap granen & producten kontra Bizottság ( „Szerződésen kívüli felelősség — Kiváló minőségű durumbúza behozatala — Behozatali vámok — 919/2009/EK rendelet — 1249/96/EK rendelet — Magánszemélyek számára jogokat keletkeztető jogszabály kellően súlyos megsértése Vagyoni kár — Okozati összefüggés” )

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/17
            
         A Törvényszék 2013. május 16-i ítélete — Gap granen & producten kontra Bizottság
   (T-437/10. sz. ügy) (1)
   
   (Szerződésen kívüli felelősség - Kiváló minőségű durumbúza behozatala - Behozatali vámok - 919/2009/EK rendelet - 1249/96/EK rendelet - Magánszemélyek számára jogokat keletkeztető jogszabály kellően súlyos megsértése Vagyoni kár - Okozati összefüggés)
   2013/C 189/32
   Az eljárás nyelve: holland
   
      Felek
   
   
      Felperes: Gap SA granen & producten NV (Zoersel, Belgium) (képviselők: C. Ronse, A. Hansebout, K. Claeyé és J. Muyldermans ügyvédek)
   
      Alperes: Európai Bizottság (képviselők: D. Triantafyllou és B. Burggraaf meghatalmazottak)
   
      Az ügy tárgya
   
   A gabonaágazatban 2009. október 1-jétől alkalmazandó behozatali vámok megállapításáról szóló 915/2009/EK rendelet módosításáról szóló, 2009. október 1-jei 919/2009/EK bizottsági rendelet (HL L 259., 5. o.) által a kiváló minőségű durumbúzára kivetett behozatali vámok megállapításának következtében a felperes által állítólagosan elszenvedett kár megtérítésére irányuló, az EUMSZ 340. cikk alapján előterjesztett kártérítési kereset.
   
      Az ítélet rendelkező része
   
   
               1.
            
            
               A Törvényszék kötelezi az Európai Bizottságot a gabonaágazatban 2009. október 1-jétől alkalmazandó behozatali vámok megállapításáról szóló 915/2009/EK rendelet módosításáról szóló, 2009. október 1-jei 919/2009/EK bizottsági rendelet alkalmazásából eredő, a Gap SA granen & producten NV által elszenvedett kár megtérítésére, amennyiben e rendelet nem vette figyelembe a FOB-ár tőzsdei jegyzését, valamint nem alkalmazta a kiváló minőségű durumbúzára kivetett behozatali vámok megállapításához a tényleges szállítási költségek reprezentatív számítási módját.
            
         
               2.
            
            
               A Gap SA granen & producten NV és a Bizottság az ítélet kihirdetésének időpontjától számított hat hónapon belül továbbítja a Törvényszéknek a közös megegyezéssel megállapított fizetendő összegeket, a kamatokat is beleértve.
            
         
               3.
            
            
               Megegyezés hiányában a Gap SA granen & producten NV és a Bizottság ugyanezen határidőn belül eljuttatja a Törvényszékhez a kártérítés összegére vonatkozó kereseti kérelmét.
            
         
               4.
            
            
               A Törvényszék a költségekről jelenleg nem határoz.
            
         
      (1)  HL C 317., 2010.11.20.